CELEX: 32016D2058
Language: da
Date: 2016-11-23 00:00:00
Title: Kommissionens gennemførelsesafgørelse (EU, Euratom) 2016/2058 af 23. november 2016 om ændring af gennemførelsesafgørelse 2011/777/EU, Euratom om bemyndigelse af Rumænien til at anvende en tilnærmelsesvis vurdering ved beregning af grundlaget for de egne momsindtægter (meddelt under nummer C(2016) 7397)

25.11.2016   
            
            
               DA
            
            
               Den Europæiske Unions Tidende
            
            
               L 319/38
            
         KOMMISSIONENS GENNEMFØRELSESAFGØRELSE (EU, Euratom) 2016/2058
   af 23. november 2016
   om ændring af gennemførelsesafgørelse 2011/777/EU, Euratom om bemyndigelse af Rumænien til at anvende en tilnærmelsesvis vurdering ved beregning af grundlaget for de egne momsindtægter
   
      
         (meddelt under nummer C(2016) 7397)
      
   
   (Kun den rumænske udgave er autentisk)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til traktaten om oprettelse af Det Europæiske Atomenergifællesskab,
   under henvisning til Rådets forordning (EØF, Euratom) nr. 1553/89 af 29. maj 1989 om den endelige ordning for ensartet opkrævning af egne indtægter hidrørende fra merværdiafgiften (1), særlig artikel 6, stk. 3, andet led,
   efter høring af Det Rådgivende Udvalg for Egne Indtægter, og
   ud fra følgende betragtninger:
   
               (1)
            
            
               I henhold til artikel 390b i Rådets direktiv 2006/112/EF (2) kan Rumænien på de betingelser, der var gældende i medlemsstaten på datoen for dennes tiltrædelse, fortsætte med at afgiftsfritage de transaktioner, der er anført i del B, nr. 10), i bilag X, så længe der gøres brug af den samme fritagelse i en af de medlemsstater, som tilhørte Unionen pr. 31. december 2006; disse transaktioner skal tages med i beregningen af grundlaget for egne momsindtægter.
            
         
               (2)
            
            
               Ved Kommissionens gennemførelsesafgørelse 2011/777/EU, Euratom (3) har Rumænien tilladelse til at anvende tilnærmelsesvise vurderinger i forbindelse med de transaktioner, der er anført i del B, nr. 10), i bilag X til direktiv 2006/112/EF.
            
         
               (3)
            
            
               Rumænien anmodede i sit brev af 13. april 2016 (4) om tilladelse til at anvende en fast procentdel af det mellemliggende grundlag til beregningen af grundlaget for egne momsindtægter for de transaktioner, der er anført i del B, nr. 10), i bilag X. Rumænien har vist, at den historiske procentsats har været stabil over tid. Rumænien bør derfor bemyndiges til at beregne grundlaget for egne momsindtægter ved hjælp af en fast procentsats i overensstemmelse med den i brevet fremsatte anmodning.
            
         
               (4)
            
            
               Af hensyn til gennemsigtigheden og retssikkerheden er det hensigtsmæssigt at begrænse bemyndigelsens gyldighed tidsmæssigt.
            
         
               (5)
            
            
               Gennemførelsesafgørelse 2011/777/EU, Euratom bør derfor ændres —
            
         VEDTAGET DENNE AFGØRELSE:
   Artikel 1
   I gennemførelsesafgørelse 2011/777/EU, Euratom foretages følgende ændringer:
   
               1)
            
            
               Som artikel 1a indsættes:
               »Artikel 1a
               Uanset artikel 1 i denne afgørelse bemyndiges Rumænien med henblik på beregning af grundlaget for egne momsindtægter fra den 1. januar 2016 til den 31. december 2020 til at anvende 0,15 % af det mellemliggende grundlag i forbindelse med de transaktioner, der er anført i del B, nr. 10) (befordring af passagerer), i bilag X til direktiv 2006/112/EF (*)«.
            
         
               2)
            
            
               Artikel 2 affattes således:
               »Artikel 2
               Denne afgørelse anvendes fra den 1. januar 2011 til den 31. december 2020.«
            
         Artikel 2
   Denne afgørelse er rettet til Rumænien.
   
      Udfærdiget i Bruxelles, den 23. november 2016.
      
         
            På Kommissionens vegne
         
         Kristalina GEORGIEVA
         
            Næstformand
         
      
   
   
      (1)  EFT L 155 af 7.6.1989, s. 9.
   
      (2)  Rådets direktiv 2006/112/EF af 28. november 2006 om det fælles merværdiafgiftssystem (EUT L 347 af 11.12.2006, s. 1).
   
      (3)  Euratom: Kommissionens gennemførelsesafgørelse 2011/777/EU af 28. november 2011 om bemyndigelse af Rumænien til at anvende en tilnærmelsesvis vurdering ved beregning af grundlaget for de egne momsindtægter (EUT L 317 af 30.11.2011, s. 36).
   
      (4)  Ares(2016)1748164.